## ……….………(sz.) napirend

Előterjesztve:
Kerületfejlesztési Bizottsághoz

ELŐTERJESZTÉS

**a Képviselő-testület 2023. január 26-i rendes ülésére**

|  |  |  |
| --- | --- | --- |
|  |  |  |
| **Tárgy**: | Javaslat a Budapest Főváros II. Kerületi Önkormányzat Képviselő-testületének a településkép védelméről szóló 45/2017.(XII.20.) önkormányzati rendelet módosítási eljárás megindításának támogatására |
|  |  |  |
| **Készítette**: | ………………………………Trummer Tamás főépítész |  |
|  |  |  |
| **Egyeztetve**: | ……………………………… |  |
|  | Szabó Gyula alpolgármester |  |
|  |  |  |
| **Látta**: | ………………………………dr. Szalai Tiborjegyző |  |
|  |  |  |
|  | ………………………………dr. Silye Tamásjegyzői igazgató |  |

A napirend tárgyalása zárt ülést nem igényel.

**Tisztelt Képviselő-testület!**

Budapest Főváros II. Kerületi Önkormányzat 2017. decemberében megalkotta a településkép védelméről szóló 45/2017.(XII.20.) önkormányzati rendeletét (a továbbiakban: TKR.). A rendelet 2018. január 1-től lépett hatályba, ettől a naptól alkalmazandó.

Jelen előterjesztés a TKR. újabb módosítási eljárás megindításához szükséges indokokat és a magasabb szintű jogszabályok szerinti (elsősőrban technikai) döntés előkészítését tartalmazza.

A TKR – módosítás indokai:

1. A folyamatban lévő kerületi helyi védelem alá helyezés folyamatának lezárása (harmadik), az ingatlan-nyilvántartási adatokban történő rögzíthetőség biztosítása (a védelem alá helyezési eljárás releváns részleteit az előterjesztés 1. mellékletében foglaltuk össze).
2. A korábbi TKR. módosítást követő — a magasabb szintű jogszabályi környezet változásai, továbbá az alkalmazás során szerzett gyakorlati tapasztalatok alapján — az indokolt módosítási szándékok TKR.-be történő beépíthetőségének biztosítása (a módosítási szándékok körét az előterjesztés 2. mellékletében foglaltuk össze).

A *településtervek tartalmáról, elkészítésének és elfogadásának rendjéről, valamint egyes településrendezési sajátos jogintézményekről* szóló 419/2021.(VII.15.) Korm. rendelet (a továbbiakban: ÚJ-TRK.) rendelkezései szerint Képviselő-testületi döntés alapozza meg a módosítási eljárás megindítását.

Az ÚJ-TRK. 59. § rendelkezései szerint:

*„… (2) A településterv, kézikönyv és településképi rendelet készítését és módosítását az önkormányzat képviselő-testületének
a) a készítés vagy módosítás tényét, …
együttesen tartalmazó döntése alapozza meg.”*

A módosítási folyamatban készítendő dokumentáció elkészítése — támogató döntés meghozatalát követően kötendő tervezési szerződés keretében — külső szakmai tervező bevonásával valósul meg.

Az Új-TRK. rendelkezéseinek eleget téve kérem a határozati javaslat elfogadását.

**Határozati javaslat**

Budapest Főváros II. Kerületi Önkormányzat Képviselő-testülete úgy dönt, hogy **hozzájárul** a Budapest Főváros II. Kerületi Önkormányzat Képviselő-testületének *településkép védelméről* szóló 45/2017.(XII.20.) önkormányzati rendelet **módosítási eljárásának megindításához**, valamint felkéri az polgármestert, hogy a településkép védelméről szóló önkormányzati rendelet módosításának megindításához szükséges intézkedéseket tegye meg.

**Felelős**: Polgármester

**Határidő**: 2023. július 31.

*A határozati javaslat elfogadásához egyszerű többségű szavazati arány szükséges.*

Budapest, 2023. január 17.

 **Örsi Gergely**

 **Polgármester**

**Az ELŐTERJESZTÉS 1. számú MELLÉKLETE**

**A folyamatban lévő kerületi helyi védelem alá helyezés folyamatának (harmadik) releváns részletei**

A kerületi helyi védetté nyilvánítást megelőzően, az önkormányzat Szervezeti és Működési szabályzatáról szóló 13/1992.(VII.01.) önkormányzati rendelet 11. melléklete alapján, a védelem alá helyezési eljárás megindításáról a Kerületfejlesztési Bizottság dönt.

A Kerületfejlesztési Bizottság 46/2022.(IX.29.) ill. 61/2022.(XII.15) és 62/2022.(XII.15.) számú határozatai alapján, a TKR. rendelkezéseivel összhangban a Képviselő-testület megalkotta ill. módosította az *egyes kerületi helyi értékek ideiglenes védelméről* szóló 28/2022.(IX.30.) önkormányzati rendeletét.

Az aktuális védelem alá helyzési eljárás során is ún. Értékvizsgálati dokumentációk készültek a (ún. végleges) védelem alá helyezésről szóló döntés megalapozásához. Az Értékvizsgálati dokumentáció egy részletes, szakmailag megalapozott alátámasztó anyag, mely feltárja azokat a részleteket, melyek befolyásolhatják az érték megítélését.

A kerületi helyi védelem alá helyezési eljárás hátralévő állomásai:



**Az ELŐTERJESZTÉS 2. számú MELLÉKLETE**

**A korábbi TKR-módosítást követően az indokolt módosítási szándékok témakörei**

1. **A településkép-védelmi tájékoztatás és szakmai konzultáció esetei [TKR 39. § (2) ]**

Jelenleg hatályos előírás:

„39. § (2) Kötelező szakmai konzultációt kérni legalább egy alkalommal

a) az Étv. 33/A. §-a szerinti egyszerű bejelentéshez kötött építési tevékenység esetében,

b) az önálló antennatartó berendezések létesítése esetében,

c) a vendéglátó terasz közterületen, magánúton, közhasználatú területen történő vagy utca felé néző létesítése esetében.”

Javaslat:

„39. § (2) Kötelező szakmai konzultációt **kell** kérni legalább egy alkalommal

a) az Étv. 33/A. §-a szerinti egyszerű bejelentéshez kötött építési tevékenység esetében,

b) az önálló antennatartó berendezések létesítése esetében,

c) a vendéglátó terasz közterületen, magánúton, közhasználatú területen történő vagy utca felé néző létesítése esetében,

**d) *a településrendezési és az építészeti-műszaki tervtanácsokról* szóló 252/2006. (XII. 7.) Korm. rendelet 9. § (2a) bekezdése szerinti esetekben.”**

1. **Településképi véleményezési eljárás [TKR 41. § (2) ]**

Jelenleg hatályos előírás:

„41. § (2) A Polgármester a Főépítész szakmai álláspontjára alapozva folytat le településképi véleményezési eljárást az alábbi esetekben:

*a)* fennmaradási engedélyezési eljárást megelőző esetében,

*b)* meglévő épület, építmény külső megjelenését nem érintő és a terep megváltoztatásával nem járó építési tevékenység esetében,

*c)* élet- és balesetveszély elhárítás esetén szükséges engedélyezési eljárást megelőző esetben.”

Javaslat:

„41. § (2) **A Polgármester a Főépítész szakmai álláspontjára alapozva folytat le településképi véleményezési eljárást fennmaradási engedélyezési eljárást megelőzően.**”

1. **Településképi kötelezési eljárás [TKR 48. § (9), (11)]**

Jelenleg hatályos előírás:

„48. § (9) Az ingatlantulajdonossal szemben 1 000 000 forintig terjedő, közigazgatási bírságnak minősülő településkép-védelmi bírság szabható ki. Ha a kötelezett a településképi kötelezésben kiszabott határidőn belül nem tesz eleget a kötelezésnek a településkép-védelmi bírság ismételten kiszabható.”

*A településkép védelméről* szóló 2016. évi LXXIV. törvény (Tvtv) 8. § (2) e) pontja szerint:

*„e)*az önkormányzat a kötelezésben foglaltak nem teljesítése esetén - a településkép-védelmi bírság ismételt kiszabása helyett - a kötelezést tartalmazó döntés végrehajtását foganatosítja, mely során a meghatározott cselekményt a kötelezett költségére és veszélyére elvégzi vagy mással elvégezteti, egyúttal a kötelezettet a felmerülő költség megfizetésére kötelezi.”

A fentiek alapján az ismételt bírság kiszabására már nincsen lehetőség.

**Javaslat**: „48. § (9) **Az ingatlantulajdonossal szemben 1 000 000 forintig terjedő, közigazgatási bírságnak minősülő településkép-védelmi bírság szabható ki.**”

1. **TKR 48. § (11)**

Jelenleg hatályos előírás:

„48. § (11) A Polgármester a jogsértés megállapítására és a településkép-védelmi bírság kiszabására vonatkozóan a tudomására jutástól számított egy éven belül, illetve az elkövetéstől számított öt éven belül indíthat eljárást. Az öt éves határidő kezdő napja az a nap, amikor a jogsértő magatartás megvalósul.”

*A közigazgatási szabályszegések szankcióiról* szóló 2017. évi CXXV. törvény 5. § (1) és (4) bekezdései szerint:

„(1) Ha törvény vagy eredeti jogalkotói hatáskörben kiadott kormányrendelet eltérően nem rendelkezik, nem alkalmazható közigazgatási szankció, ha a jogsértő magatartásnak a szankció alkalmazására jogosult hatóság tudomására jutásától számított hat hónap eltelt (elévülés).

(4) Ha törvény vagy eredeti jogalkotói hatáskörben kiadott kormányrendelet eltérően nem rendelkezik, nem alkalmazható közigazgatási szankció, ha az elkövetéstől számított három év eltelt.”

**Javaslat:** A TKR rendelkezéseinek a szankciótörvény előírásaival való összehangolása.

„48. § (11) A Polgármester a jogsértés megállapítására és a településkép-védelmi bírság kiszabására vonatkozóan a tudomására jutástól számított **hat hónapon** belül, illetve az elkövetéstől számított **három** éven belül indíthat eljárást. Az öt éves határidő kezdő napja az a nap, amikor a jogsértő magatartás megvalósul.”

1. **Egyéb pontosítások**

A védelem alá helyezési eljárás során a tulajdonosok értesítésének folyamatában az adminisztratív folymatokat érintő rendelkezések jogszabályi összhang érdekében egyszerűsítés, racionalizálás [a teljesség igénye nélkül: 7. -9/A.§].

A napelem elhelyezésével/kialakításával kapcsolatban, elsősorban a méret-, arány- vagy kerület területére vonatkozó korlátozó rendelkezések megszüntetése, esetleges felülvizsgálata [a teljesség igénye nélkül: 24.§ (2)-(3)].

Kerítés kialakításával kapcsolatos rendelkezések pontosítása (úgy, mint áttörtség, anyaghasználat, kapu/kapuzat … stb.).

A településképi bejelentési eljárás folyamatának pontosítása (az E-papír ügyintézési forma általánossá tétel érdekében).

A településképi bejelentési eljárás kötelező eseteinek pontosítása.